钦定古今图书集成/理学汇编/字学典/第001卷 > 明
## 钦定古今图书集成/理学汇编/字学典/第001卷 > 明

### 太祖洪武八年诏颁洪武正韵

按《明昭代典则》，“洪武八年三月，《洪武正韵》书成，诏颁
行之。”

按《续文献通考》：“太祖洪武初年，尝召学士乐韶凤等
刊定。韶凤等奉诏撰成书奏，赐名曰《洪武正韵》。”自从
奏启进呈，文字、点画音韵，并从是书。

洪武二十三年，诏刊行《韵会》。

按明昭代典则，洪武二十三年十月戊寅，降诏刊《韵
会》。时《洪武正韵》颁行已久，上以其字义音切，未能尽
当，命翰林院重加校正。学士刘三吾言：“前太常博士
孙吾与所编《韵书》，本宋儒黄公绍《古今韵会》，凡字切
必祖三十六母，音韵归一。”因以其书进。上览而善之，
赐名曰《韵会定正》，命刊行焉。

### 成祖永乐 年诏用急就章字

按：《日知录》注：“永乐间奉旨，用汉《急就章》字。”

### 世宗嘉靖八年题准铸印局专以洪武正韵为主

按：《明会典》，嘉靖八年题准铸印局官儒：“今后应造印
记关防，专以《洪武正韵》为主。《正韵》不载，方取许氏《说
文》。二书无从查考者，方将先儒著述六书等书参考。”